วันที่11พค.อะค่ะมีเพศสัมพันธ์แล้วกินยาคุมฉุกเฉินไป2เม็ดพร้อมกันแล้วมีเพศสัมพันธ์กันใหม่ ผ่านไป4-5วันประจำเดือนมาประมาณ3-4วันค่ะ แล้ววันที่20กว่าของเดือนกรกฎาประจำเดือนมาน้อยมากกค่ะแต่เป็นได้8-9วัน พอเข้าเดือนสิงหาท้องเริ่มป่อง ฉี่บ่อย ตกขาวสีเหมือนคาบนม แบบนี้ท้องใช่ไหมคะ
สวัสดีค่ะ การใช้ยาคุมฉุกเฉินนั้น จะมีประสิทธิภาพได้ประมาณ 80-90% ถ้ากินภายใน 72 ชั่วโมงหลังมีเพศสัมพันธ์ จะมีทั้งแบบกิน 2 เม็ดพร้อมกันทันที หรือกินห่างกััน 12 ชั่วโมง โดยมีประสิทธิภาพใกล้เคียงกันทั้ง 2 แบบหลังการใช้ยา อาจจะมีเลือดออกผิดปกติทางช่องคลอดตามมาได้ในอีกประมาณ 1-2 สัปดาห์ ร่วมกับอาจมีประจำเดือนคลาดเคลื่อนไปได้ แต่ไม่ควรเกิน 7 วันดังนั้นไม่แน่ใจว่าเลือดที่ออกมาเป็นเลือดประจำเดือน หรือเป็นเลือดจากผลข้างเคียงของยา ดังนั้นควรซื้อชุดตรวจครรภ์ทางปัสสาวะมาตรวจเองเบื้องต้นอีกครั้ง ให้ผลบวกได้ตั้งแต่ 10-14 วันหลังปฏิสนธิ ตอนนี้จึงน่าจะให้ผลบวกที่แน่นอนได้แล้ว หากให้ผลลบ แต่ประจำเดือนก็ไม่มาตามรอบเดือน ควรไปยืนยันผลที่รพ.อีกครั้ง อาการอื่นๆดังกล่าวมา ไม่ได้จำเพาะเจาะจงต่อการตั้งครรภ์ค่ะ